**Kiekvienos savaitės dienos maldos, apmąstant ateinančio sekmadienio Evangeliją**

**Nuo rugsėjo 16 d. pirmadienio iki rugsėjo 22 d. sekmadienio**

**link 25 sekmadienio, 2019**

**Kaip pasirengti maldai**

Maldos laiko pradžioje šventasis Ignacas pataria prašyti Viešpaties to, ko noriu ir trokštu. Į šį malonės prašymą galima sudėti tai, ko meldžiama sau, kitiems, Bažnyčiai, pasauliui... Savo troškimo patikėjimas Dievo malonei padeda klausytis Jo Žodžio (pagal šventojo Ignaco Lojolos patarimus).

 **Namie**

Šią savaitę sutelkime dėmesį į visa tai, prie ko esame prisirišę dėl savo saugumo, kuris slapta po truputį tampa mūsų tikslas: porceliano servizo, automobilio, telefono, namo, pripildyto šaldytuvo, banko sąskaitos, o ir dienos kontroliavimo... Kiekvienas galime sudaryti savo sąrašą! Pažvelkime, kokį dėmesį skiriame šiems prisirišimams ir kuo rūpinamės; kiekvieną rytą apsispręskime nebesirūpinti tuo, prie ko esame įpratę, tam neskirti daug dėmesio, bet visą laiką skirkime tam, kad rūpesčiai „išblėstų“, kad paprasčiausiai melstumėmės, kad dar kartą perskaitytume šio sekmadienio Evangeliją. Tapkime lengvesni ir „nekraukime sau lobių žemėje... Verčiau kraukimės lobį danguje“ (Mt 6, 19-20). Sėkmės, ieškant turtų.

 **Melstis pasaulio širdyje su  popiežiumi Pranciškumi**

Melskimės, kad per maldos bei meilės gyvenimą šeimos vis labiau taptų „žmogiškumo mokyklomis“.

 **„Negalite tarnauti Dievui ir pinigui“**  Lk 16, 13

 

Maskva

Jėzus nesako, kad nėra gerai kovoti už gyvybę ar turėti pinigų; Jis paprasčiausiai kviečia nepasiklysti kovoje: pinigai yra tik priemonė, o ne tikslas.

Tą gerai žinome. Tačiau Jėzus vis primena, nes ilgainiui, jei pastoviai nebudėsime ir nesimelsime, pinigai gali nugęžti nuo to, kas svarbiausia: darbuotis dėl amžinosios Karalystės, o ne kaupti ar turėti vis daugiau.

Tad kam turėtų būti naudojami pinigai? Kad visada būtume laukiami kaip broliai ir seserys amžinosiose buveinėse.

Šią savaitę gyvenkime bendryste su broliais ir seserimis, labai rūpinkimės ją išlaikyti, būkime kilniaširdžiai: amžinybė neįkainojama!

 Emmanuelle huyghues Despointes, Šenaklio Dvasingumo centras

**Nuo rugsėjo 16 d. pirmadienio iki rugsėjo 22 d. sekmadienio**

**link 25 sekmadienio, 2019**

|  |  |  |  |
| --- | --- | --- | --- |
|

|  |
| --- |
| **Evangelija pagal šventąjį Luką (Lk 16, 1-13)** |
| Jėzus kalbėjo savo mokiniams: „Buvo vienas turtingas žmogus. Jis turėjo prievaizdą. Tas buvo jam apskųstas, esą, eikvojąs jo turtą. Tuomet, pasišaukęs jį, turtuolis pasakė: 'Ką aš girdžiu apie tave šnekant? Duok savo prievaizdavimo apyskaitą, nes jau nebegalėsi būti prievaizdu'. O tasai tarė sau: 'Ką veiksiu, kad šeimininkas atima iš manęs prievaizdavimą? Kasti neįstengiu, o elgetauti man gėda. Jau žinau, ką daryti, kad žmonės mane priimtų į savo namus, kai būsiu atleistas iš tarnybos'. Jis pasikvietė po vieną savo šeimininko skolininkus ir klausė pirmąjį: 'Kiek tu skolingas mano šeimininkui?' Šis atsakė: 'Šimtą statinių aliejaus'. Tada jis tarė: 'Imk savo skolos raštą, sėsk ir tuojau pat rašyk: penkiasdešimt'. Paskui klausė kitą: 'O kiek tu skolingas?' Anas atsakė: 'Šimtą saikų kviečių'. Jis tarė: 'Imk skolos raštą ir rašyk: aštuoniasdešimt'. Šeimininkas pagyrė suktąjį prievaizdą, kad jis gudriai pasielgęs. Šio pasaulio vaikai apsukresni tarp panašių į save, negu šviesos vaikai. Taip pat ir aš jums sakau: darykitės bičiulių iš nešvaraus pinigo, kad, galui atėjus, jie priimtų jus į amžinąsias padangtes. Kas ištikimas mažmožiuose, tas ištikimas ir didžiuose dalykuose, o kas nesąžiningas mažmožiuose, tas nesąžiningas ir dideliuose. Jei tad jūs nepasirodėte verti pasitikėjimo, tvarkydami nešvarų pinigą, tai kas patikės jums tikrąsias vertybes?! Ir jeigu nebuvote patikimi su svetimu daiktu, tai kas jums duos tai, kas jūsų?! Joks tarnas negali tarnauti dviem šeimininkams, nes jis arba vieno nekęs, o kitą mylės, arba prie ano bus prisirišęs, o šitą nieku vers. Negalite tarnauti Dievui ir pinigui“. |  |

 |

**Pirmadienis 16 d. Trikdanti ištrauka**

Ši Evangelijos ištrauka šokiruojanti: Jėzus nusako morališkai smerktiną prievaizdo, kuris blogai ir nesąžiningai vadovauja, elgesį, tačiau jo apsukrumą šeimininkas pagiria. Tai sukrečia mūsų moralinius jausmus. Užuot tuoj pat ieškoję paaiškinimo, leiskime, kad mus šis pasakojimas sutrikdytų. *Išsakysiu Viešpačiui savo reakcijas, savo nuostabą, savo klausimus, gal būt savo pyktį, Jo prašydamas ateiti ir man viską paaiškinti.*

**Antradienis 17 d. Vagių pusėjė**

Šiame palyginime Jėzus kviečia susitapatinti su nesąžiningu prievaizdu. Jis jį duoda kaip spontaniškai atstumiantį pavyzdį. Nepritariame jo elgesiui, matome, kaip jį teisiame. Tačiau nesame geresni už jį. Gal būt nedarėme tokių pačių veiksmų. Bet ir mes turime tamsių sričių ir sandėrių su morale. *Prašysiu Viešpaties malonės savyje atpažinti nusidėjėlį.*

|  |
| --- |
| **Trečiadienis 18 d. Atsiskaityti-Skaičiuoti**Turtingas žmogus prašo prievaizdą atsiskaityti už savo veiksmus. Kaip reaguoju į šį prašymą, kurį Viešpats galėtų pateikti man: „Duok... apyskaitą“ už savo veiksmus? *Galiu save įsivaizduoti prievaizdo situacijoje, kaip atsakyčiau Dievui: ką Jam pateikčiau ir kaip? Išdidžiai? Jausdamas gėdą? Ką norėčiau nuo Jo nuslėpti?*  |

**Ketvirtadienis 19 d. Apsukrumas**

Nesąžiningas prievaizdas atsiduria kritikuotinoje situacijoje. Jo blogas elgesys atskleistas, jis praras savo darbą ir savo reputaciją. Šis žmogus pasirenka morališkai smerktiną sprendimą, kuris jam leidžia užsitikrinti savo ateitį. Jis turimomis priemonėmis demonstruoja, kad siekia sau naudos ir veikia apsukriai. Kalba eina ne apie nesąžiningumą, o apie apsukrumą, sumanumą. *Prašysiu Viešpaties šio sumanumo, pagrįsto skaidraus žvilgsnio į realybę ir savo poreikius, malonės.*

**Penktadienis 20 d. Vertas pasitikėjimo**

„Kas ištikimas mažmožiuose, tas ištikimas ir didžiuose dalykuose, o kas nesąžiningas mažmožiuose, tas nesąžiningas ir dideliuose“. Ši mintis gali mums vadovauti gyvenime ir užduoti klausimą: ar esu sąžiningas mažuose dalykuose? Ar galiu save laikyti vertu pasitikėjimo? *Šiandien galiu būti dėmesingas savo mažiems įsipareigojimams, kuriuos priimu kasdieną, prisimindamas, kad ištikimybė, kurią ten sudedu, mane parengia didesniems dalykams.*

**Šeštadienis 21 d. Sek paskui mane!**

Šiandieną švenčiame kitą nesąžiningą žmogų – apaštalą šventąjį Matą! Vadinamas ir Levio vardu, buvęs muitininkas, be abejo nusukdavo dalį pinigų, kuriuos surinkdavo. Mato evangelijoje (Mt 9, 9) Jėzus eina pro muitinę. Jis jį pašaukia, ir Matas tuoj pat nuseka paskui Jį. Kristus mus šaukia iš pačių tamsiausių mūsų vietų. *Prašysiu Jo malonės, kad paskui Jį nusekčiau tuoj pat ir visa širdimi!*

**Sekmadienis 22 d. Kas mano šeimininkas?**

„Joks tarnas negali tarnauti dviem šeimininkams“. Jėzus kviečia į nuolankumą ir laisvę. Į nuolankumą, ragindamas mus pripažinti esant tarnus. Jis eina prieš šiuolaikinę visuomenę, nustatančią savo taisykles. Peržvelkime savo gyvenimą ir klauskime, kam tarnaujame: pinigams? savo norams? valdžios troškimui? Tiek daug stabų, kurie mus uždaro ir sumenkina. Jėzus mums primena, jog esame sukurti laisvei. Negalime tarnauti Dievui ir pinigams arba Dievui ir kitam šeimininkui. Tad galutinai apsispręskime tarnauti Dievui, tikrajam Šeimininkui, kuris mus palieka laisvus. Prašykime Viešpaties malonės, kad Jį mylėtume ir viską darytume Jo tarnystei.

**Asmeniniai užrašai, maldos intencijos ..................................................................................................................................................................................................................................................................................................................................................................................................................................................................(Parengta pagal Šv. Ignaco Lojolos dvasingumo bendruomenės leidinį: www.versdimanche.com)**